b'\n_START_ARTICLE_\nDavid Rockefeller ml.\n_START_SECTION_\n\xc5\xbdivotopis\n_START_PARAGRAPH_\nPoha\xc4\x91ao je akademiju Phillips Exeter u New Hampshireu i diplomirao na Harvardskom koled\xc5\xbeu i Harvardskoj pravnoj \xc5\xa1koli. Po zavr\xc5\xa1etku \xc5\xa1kolovanja naselio se na podru\xc4\x8dju Bostona i bavio glazbom i umjetno\xc5\xa1\xc4\x87u. Radio je godinama za bostonski simfonijski orkestar. Godine 1964. bio je jedan od osniva\xc4\x8da Cantanta pjeva\xc4\x8da i ansambla, u kojem je osobno nastupao._NEWLINE_Godine 1983. osnovao je projekt Gra\xc4\x91anskog sudjelovanja s ciljem motiviranja 80 milijuna gra\xc4\x91ana koji nisu koristili svoje politi\xc4\x8dko pravo glasa. Iste godine bio je na \xc4\x8delu tima koji je izradio novu strategiju za Rockefellerovu bratsku zakladu. Izvje\xc5\xa1taj je predlagao jednu svjetsku perspektivu, usmjerenu na resurse i globalnu sigurnost, uklju\xc4\x8duju\xc4\x87i kontrolu naoru\xc5\xbeanja, me\xc4\x91unarodne odnose, ekonomski razvoj, trgovinu i financije. Zbog doprinosa projektu, Davidu ml. bilo je obe\xc4\x87ano da \xc4\x87e preuzeti vodstvo obitelji nakon o\xc4\x8deve smrti._NEWLINE_Godine 1991. ro\xc4\x91aci su ga izabrali kao o\xc4\x8deva nasljednika na \xc4\x8delu Rockefelleorvih Financijskih usluga, a 2006. godine izabran je u odbor Zaklade Rockefeller, \xc4\x8dime je postao \xc5\xa1esti \xc4\x8dlan obitelji koji je sudjelovao u radu odbora, od njegova osnivanju 1913. godine. Osnovao je organizaciju Pomorci za more.'